વસ્ત્રાલથી પકડાયેલ ૧૪૮૦ ચાઇનીઝ મરઘીઓનો બર્ડ ફલૂ રિપોર્ટ ગયા શનિવારે ભોપાલથી આવવાનો હતો, પરંતુ આજદિન સુધી આવ્યો નથી. વસ્ત્રાલથી પકડાયેલી ચાઇનીઝ ૧૪૮૦ મરઘીઓ પૈકીની ર૦૦ મરઘીઓને મેમનગરમાં રખાઇ હતી, જેનો રિપોર્ટ પણ હજુ સુધી ન આવતાં જાતજાતના તર્ક-વિતર્ક ઊઠી રહ્યા છે. જોકે આ અંગે મ્યુનિ. હેલ્થ વિભાગના ઇન્ચાર્જ વડા ડો.ભાવિન સોલંકીને પૂછતાં તેઓ કહે છે કે, “આમાં નાગરિકો માટે ચિંતાનું કોઇ કારણ નથી.